cyanic-selkie/wikianc huggingface dataset:
ויקיפדיה האלמאנית
ערכים וכותרות ערכים
ייחודה של ויקיפדיה האלמאנית מתבטא במגוון דיאלקטים רבים הנמצאים בשימוש בערכים השונים, ביניהם כל הדיאלקטים של אלמאנית, גרמנית שווייצרית ואלזסית. מקובל כי ערך ימשיך להתקיים באותו הניב בו החל להיכתב ולמעט במקרים חריגים אין "לתרגם" ערך לניב אחר. עם זאת ערכים בוויקיפדיה האלמאנית עשויים להיכתב בתערובת של ניבים שונים. מאחר שאין אורתוגרפיה סטנדרטית, חוקי האיות הם נינוחים למדי ואין צורה אחידה לכל מילה. אולם ההמלצה לתורמים היא לדבוק במוסכמות האיות של השפה האנגלית, ושימוש בכללים אחרים עלול שלא להתקבל בעין יפה. שמות הערכים הם לרוב בגרמנית תקנית, אך לעיתים קרובות שם הערך יוצג בפועל (על ידי שימוש בתבניות) באלמאנית.
ויקיפדיות אחרות בדיאלקט גרמני
ויקיפדיה האלמאנית היא הוויקיפדיה הראשונה שהוקמה עבור דיאלקט גרמני, ובעקבותיה נוצרו גם ויקיפדיות בדיאלקטים שונים של הגרמנית - ויקיפדיה הבווארית וויקיפדיה הריפוארית.
מיזמי ויקמדיה נוספים באלמאנית
בעבר, הוקמו באלמאנית עוד מיזמים של קרן ויקימדיה, ביניהם ויקימילון וויקיציטוט. אך מאחר שהיקף הפעילות בפרויקטים אלו היה נמוך במשך השנים, הוחלט למזג את כל הפרויקטים לתוך ויקיפדיה האלמאנית, ומאז 2008, הם קיימים במרחבים נפרדים בתוך ויקיפדיה האלמאנית, ולא בתור מיזמי אחות כמו בשפות אחרות.
ציוני דרך
נכון ליולי 2017, יש בוויקיפדיה האלמאנית מעל 23 אלף ערכים.
יחסי הרפובליקה המרכז-אפריקאית–יפן
יחסי הרפובליקה המרכז-אפריקאית–יפן הם היחסים הדיפלומטיים שבין הרפובליקה המרכז-אפריקאית לבין יפן.
סקירה כללית
הרפובליקה המרכז-אפריקאית ויפן מקיימות יחסים דיפלומטיים רשמיים. היחסים הדיפלומטיים שבין הרפובליקה המרכז-אפריקאית לבין יפן כוננו בשנת 1960.
אטרינגיט
אטרינגיט הוא מינרל סולפטי נדיר המכיל סידן ואלומיניום שעל שמו קבוצת מינרלים (קבוצת האטרינגיט). המינרל נוצר גם באופן מלאכותי בתהליך הידרציה (מיום - הוספת מים) של צמנט לשם ייצור בטון כתוצאה מתגובה בין קלציום אלומינט וסידן גופרתי, שניהם מצויים בצמנט פורטלנד.
הרכב כימי וקריסטלוגרפיה
נוסחת המבנה הכימי של האטרינגיט היא Ca6Al2(SO4)3(OH)12•26H2O
מהנוסחה ניתן לראות כי ארבעה מתוך כל חמישה אטומים במולקולה של המינרל הם חלק ממולקולת מים או הידרוקסיל, כלומר מרבית המינרל הוא מים והדבר מתבטא במשקלו הסגולי הנמוך.
האטרינגיט מתגבש במערכת ההקסגונלית, חבורת סימטריות נקודתית "דיהקסגונלית דיפירמידלית", וחבורת סימטריות מרחבית P63/mmc. הפרמטרים של תא היחידה הם: Åa=22.46 ו-c=21.44.
מקובל להניח כי קיימת תמיסה מוצקה בין האטרינגיט לבין המינרל הדומה תאומסיט, אך מינרלים אלו משתייכים לחבורות סימטריות מרחביות שונות ולכן תמיסה מוצקה ביניהם אינה אפשרית.
תכונות פיזיקליות
הגבישים פריזמטיים משושים או מחטיים שפאותיהם מקווקווים. הם בדרך כלל קטנים, אבל יכולים להגיע לאורך של עד 20 ס"מ, בדרך כלל לא מושלמים, לעיתים נדירות מסתיימים בפירמידה בשני הקצוות או בפינקואיד (מישור המקביל לשני צירים). כמו כן במקבצים סיביים. לאטרינגיט פצילות מושלמת על {1010}. הקשיות של המינרל נמוכה, 2.5-2 בסולם מוס, וגם משקלו הסגולי נמוך (מים מהווים 46% ממשקלו) 1.77 גרם לסמ"ק. המינרל רגיש מאוד לחומציות ומתחיל להתפרק ב-pH נמוך מ-9. האטרינגיט מתמוסס מעט במים. בחשיפה לאוויר הוא מאבד מים והופך אטום. תכונות אלו דומות לתכונות של המינרל סטורמניט, אף הוא חבר בקבוצת האטרינגיט, ולא ניתן לכן להבדיל ביניהם בתנאי שטח אלא רק בבדיקות במעבדה.
תכונות אופטיות
אופטית המינרל הוא חד-צירי שלילי ומשתנה לחד-צירי חיובי כשהוא מתייבש. מקדמי השבירה של האטרינגיט הם: nε=1.458 ו-nω=1.464. גבישי האטרינגיט שקופים והופכים לאטומים בחשיפה לאוויר שכתוצאה ממנה הם מאבדים מים. הם חסרי צבע, או שצבעם לבן חלבי עד צהוב בהיר, והברק שלהם זגוגי.
גילוי ומקור השם
האטרינגיט נתגלה לראשונה בהר הגעש בלרברג (Bellerberg) סמוך לעיירה אטרינגן (Ettringen) בהרי האייפל שבמדינת ריינלנד-פפאלץ שבגרמניה. הוא קרוי על שם העיירה, שם שניתן לו ב-1874 על ידי י. להמן (J. Lehmann) בספרו "על אטרינגיט, מינרל חדש בתכלילים של אבן גיר בלבה של אטרינגן (אזור לאכר)" ((Über den Ettringit, ein neues Mineral in Kalkeinschlüssen der Lava von Ettringen (Laacher Gebiet). מבנה המינרל פוענח לראשונה ב-1890 על ידי מיכאליס (Michaelis) וקנדלו (Candlot). המינרל היה מוכר גם בשם ווּדְפוֹרְדִיט (Woodfordite), שם שניתן למינרל לאחר שהוחלט בטעות כי מינרל שמצא הגאולוג האמריקני אלפרד וודפורד (Alfred O. Woodford; נפטר ב-1990) ב-1943 בקרסטמור שבקליפורניה הוא מינרל חדש, ולכן נקרא על שם המגלה.
שימושים
אטרינגיט (כאבקה) נמכר כתוסף לצמנט בתעשיית הבנייה להגנה מפני אש.
באטרינגיט נעשה שימוש על מנת לצפות נייר ולתת לו מראה לבן מבריק שכונה "משי לבן" (Satin White), אם כי בשל הרגישות של האטרינגיט לחומציות (כאמור הוא מתחיל להתפרק ב-pH נמוך מ-9), פסק בו השימוש והוחלף ב-טיטניום דו-חמצני.
מקור ותפוצה
האטרינגיט הוא מינרל נדיר. מקומות בהם ניתן למצוא אטרינגיט כוללים את הר הגעש בלרברג (Bellerberg) סמוך לעיירה אטרינגן (Ettringen) בהרי אייפל שבמדינת ריינלנד-פפאלץ (המקום בו נתגלה לראשונה) ובמחצבת צילברג (Zeilberg) במרולדסוויסך (Maroldsweisach) שבגרמניה; על גבעת סקווט (Scawt Hill) בסמוך ללרן במחוז אנטרים בצפון אירלנד; בבואה סז'ור (Bois Séjour) במחוז פוי-דה-דום (Puy-de-Dôme) שבמרכז צרפת; בתצורת חתרורים בבקעת חתרורים מזרחית לערד שבישראל; גבישים גדולים ויפים קיימים במכרות נ'צ'וונינג (N'Chwaning), קורומן (Kuruman), פרובינציית הכף הצפוני בדרום אפריקה; ובמחצבת קרסטמור (Crestmore) במחוז ריברסייד בקליפורניה שבארצות הברית.
אנז'ו
אנז'ו (בצרפתית: Anjou) הוא אזור היסטורי בעמק הלואר, צרפת, שבירתו אנז'ה. האזור היה בשליטת רוזנים ודוכסים שהם או צאצאיהם היו גם מלכי אנגליה וצרפת. מאז המהפכה הצרפתית אין למחוז מעמד רשמי ושטחו נמצא בעיקר במחוז מן ולואר שבחבל פיי דה לה לואר, אך יש לו חשיבות תרבותית והיסטורית.
היסטוריה
גבולות האזור נקבעו לראשונה לאחר שיוליוס קיסר כבש את גאליה והוא התנהל כיחידה גאלו רומית אחת. במאה ה-5 כבשו הפרנקים את מרבית שטחה של צרפת והיחידה המנהלית אנז'ו חפפה את גבולות המחוז הצרפתי מן ולואר של היום. מתחילת שלטונו של שארל הקירח במאה ה-9, עמדה אנז'ו בפני איום כפול על גבולותיה: מצפון איימו עליה מתיישבים ויקינגים מנורמנדי, וממערב איימה עליה דוכסות ברטאן. פרנקיה המערבית לא עמדה בלחץ ולמברט, רוזן נאנט חבר לנומינו, דוכס ברטאן ועד סוף 851 הם כבשו את מרבית שטחה המערבי של אנז'ו. ב-861 מינה שארל הקירח את רובר החזק למפקח המחוז על מנת שיגן עליו מפני הכיבושים, אולם רובר מת ב-866, באחד הקרבות נגד הנורמנים. אחריו התמנה לתפקיד "איג, אב המנזר" שהיה בנו, ואפוטרופוס של אחיו למחצה, אודו, מלך צרפת ורובר הראשון, מלך צרפת. ב-886 מת איג והתפקיד עבר לאודו, שלאחר שהתמנה למלך צרפת ב-888 העביר את התפקיד לאחיו רובר.
בית אינגלגר
אחריו שלט בנו פולק השלישי מאנז'ו שכונה "השחור" (972 - 21 ביוני 1040) שנאלץ להתמודד מול שני יריבים שחברו נגדו: אודו הראשון, רוזן בלואה וקונאן הראשון מרן, דוכס ברטאן. קונאן הראשון תקף את נאנט ותפס בה, אך פולק השלישי השיב מלחמה והביס אותו בקרב קונקרוויל, ב-27 ביוני 992, שם נהרג קונאן. כדי להתמודד עם יריביו ולהגן של אדמתו, הוא בנה מאות מבצרים, מגדלים ומנזרים. ב-996, לאחר מותו של אודו הראשון, כבש פולק את טור, אך רובר השני, מלך צרפת הוציא אותה מידו. ב-1016 נלחם באודו השני מבלואה והביס אותו ואף ניצל הזדמנות שבה היה אודו במצור כדי להפתיע אותו ולכבוש את העיר סומיר שהייתה בשליטתו ב-1026. בנו ויורשו ג'ופרי השני מאנז'ו "הפטיש" (1040 - 1060) גבר ב-1044 על תאובלד הראשון, רוזן בלואה וכבש את העיר טורן. לאחר שב-1038, בימי אביו, גבר עליו בישוף לה מאן, ב-1047 או 1048 גבר עליו ג'ופרי השני ושבה אותו, מעשה שהביא עליו נידוי מידי האפיפיור לאו התשיעי ב-1049. ב-1054 וב-1058 הוא חבר לאנרי הראשון, מלך צרפת בנסיונותיו להחליש את ויליאם מנורמנדי, אולם זה גבר עליהם.
ג'ופרי השני שהיה חשוך ילדים הוריש את תארו לאחיינו ג'ופרי השלישי מאנז'ו שכונה "המזוקן" (1040-1096), אולם אחיו הצעיר פולק הרביעי, רוזן אנז'ו (1043 - 1109) הדיח אותו ב-1067 ואסר אותו. לאחר זמן קצר כפה עליו האפיפיור לשחרר את אחיו ולהחזיר לו את כסאו, אולם ב-1068 השניים נלחמו שוב, ושוב ניצח פולק הרביעי. כדי לקבל הכרה במעמדו, נאלץ פולק להיאבק בברונים הכפופים לו ולמסור את העיר גטינה לידי פיליפ הראשון, מלך צרפת. עם זאת, הוא הצליח להרחיב את תחום השפעתו במן ורוברט השני, דוכס נורמנדיה נאלץ להישבע לו אמונים. בהמשך, הוא תמך בתביעתו של אליאס, מתחרהו של ויליאם השני, מלך אנגליה לרוזנות מן, שמאוחר יותר הגיעה לידי בנו, פולק החמישי מאנז'ו שנשא את בתו של אליאס.
פולק החמישי ירש את התואר רוזן אנז'ו עם מות אביו ב-1109, ואת התואר רוזן מן, עם מות חמיו ב-1110. הגידול המהיר בכוחו גרם להנרי הראשון, מלך אנגליה שהיה גם דוכס נורמנדיה, לחוש מאוים והוא פתח במאבק נגדו. פולק נאלץ ב-1112 לוותר על העיר אלנסון (Alençon; כיום בירת מחוז אורן) שעברה לרשות הנרי הראשון, ולהישבע לו אמונים ב-1113. כנקמה על כך, כשפלש לואי השישי, מלך צרפת לנורמנדיה ב-1118, סייע לו פולק כנגד צבאו של הנרי ה-1. מתוך רצון להפחית את האיומים עליו, יזם הנרי ה-1 הסכם שלום עם פולק ה-5 שהתבטא בין השאר בנישואי בתו של פולק, מתילדה לויליאם אדלין, בנו החוקי היחיד של הנרי, ובתשלום פיצויים לפולק. לאחר מותו של ויליאם אדלין בטביעת הספינה הלבנה, חיזק הנרי שוב את הקשר בכך שהשיא ב-1129 את בתו מתילדה, אלמנתו של היינריך החמישי, קיסר האימפריה הרומית הקדושה לבנו של פולק, ז'ופרואה החמישי, רוזן אנז'ו שכונה "היפה" (1113 - 1151), אבי בית פלנטג'נט. שנתיים לאחר מכן עזב פולק החמישי את אנז'ו, נשא את מליסנדה לאשה ועבר לתפקידו החדש כמלך ירושלים. במקומו התמנה בנו, ז'ופרואה החמישי לרוזן אנז'ו. במשך תקופת שלטונם של השניים, פרצו ברוני אנז'ו במרידות כל מספר שנים, אולם גם האב וגם הבן הצליחו לדכא אותן ובמשך הזמן, לבסס ולחזק את שלטונם.
בית פלנטג'נט
עם מותו של חמיו, הנרי הראשון, מלך אנגליה ב-1135, ניסו ז'ופרואה ואשתו מתילדה, רוזני אנז'ו לממש את זכותה לירושה ולכבוש את נורמנדיה, שבה שלט הנרי עד מותו. מספר ערים חשובות בנורמנדיה הביעו את תמיכתן בשלטונה של מתילדה וכדי לממש אותו, היא פלשה עם צבאה לשם ותפסה כמה מבצרים. פלישה זו לא עלתה יפה, כיוון שברוני אנז'ו הכריזו על מרד וז'ופרואה נאלץ לדכא אותו. בספטמבר 1136 הוא חזר לנורמנדי עם צבא חזק יותר ובתגבור כמה רוזנים נאמנים לו ולאחר כמה ניצחונות, הוא נפצע ברגלו ונאלץ לסגת. ביוני 1138 יצא למסע כיבושים נוסף שבמהלכו כבש את באייה ואת קן, באוקטובר הרס את פלז (Falaise) ובמרץ 1141, כששמע על הצלחות אשתו באנגליה, פנה שוב לעבר נורמנדיה וזכה בשורה של ניצחונות. בשנתיים הבאות המשיך בהתקדמותו לתוך נורמנדיה וב-1143 הגיע לעיר החוף שרבור. לאחר מכן פנה צפונה וכבש את רואן בתחילת 1144 והוכתר בקתדרלת העיר לדוכס נורמנדיה. ב-1149 העביר ז'ופרואה החמישי את תואר הדוכס לבנו, הנרי קצר הגלימה, כשלואי השביעי, מלך צרפת עצמו נוכח בטקס.
עם מותו של ז'ופרואה החמישי ב-1151, קיבל הנרי השני שלטון על שטח נרחב, כשמעמדו יציב ומבוסס, אותו חיזק עוד יותר עם נישואיו לאלינור, דוכסית אקוויטניה שהרחיבה את תחום הרוזנות גם לאקיטן. לאחר מותו של סטפן, מלך אנגליה בסוף 1154, הוכתר הנרי בתואר הנרי השני, מלך אנגליה וכך אוחדה לראשונה רוזנות אנז'ו וממלכת אנגליה. אחיו הצעיר, ז'ופרואה רוזן נאנט ניצל את מעברו של אחיו לאנגליה וניסה לתפוס את השלטון באנז'ו בתואנה שתנאי הירושה קבעו כי אם הנרי יקבל את ירושת אימו, כתר אנגליה, ז'ופרואה יקבל את ירושת אביו, רוזנות אנז'ו. כבר אז היו הדעות חלוקות אם אכן היה תנאי כזה בירושה, וכך גם היום. הנרי השני שהכחיש את הטענה, מיהר לשוב לאנז'ו ולכבוש בחזרה את השטחים שבהם החזיק אחיו ועד סוף חייו הוא החזיק בכל שטח הרוזנות.
לאחר מותו של הנרי השני ב-1189, עברה הרוזנות כמו גם שאר הממלכה לבנו ריצ'רד הראשון, מלך אנגליה. עם מותו ב-1199 תבע את השלטון אחיינו ארתור מבריטני (1087–1203), בן אחיו ג'פרי, דוכס בריטני. כשהוא נתמך בפיליפ השני, מלך צרפת הוא נאבק על השלטון כנגד אחיו של ריצ'רד, ג'ון. בסיוע האחראי על טירת אנז'ה, הוא נכנס לאנז'ה, הכריז על עצמו כעל רוזן אנז'ו, מן וטורן ונשבע אמונים לפיליפ השני, מלך צרפת. לאחר שנה גבר עליו ג'ון כשבחוזה לה גולה (Le Goulet) תמך פיליפ בחזקתו של ג'ון על המלוכה כשבתמורה, הכיר ג'ון בשלטונה של צרפת על נורמנדיה וביוני 1200 הוכר ג'ון כרוזן אנז'ו. ב-1202 תבע פיליפ השני מלך צרפת מג'ון להישבע לו אמונים במסגרת היותו רוזן אנז'ו הכפוף למלך צרפת. ג'ון, בהיותו מלך אנגליה, סירב ובתגובה הכריז פיליפ על עיקול כל רכושו שבצרפת והחזיר את אנז'ו לארתור. ג'ון צעד בראש צבאו כדי להשיב לעצמו את השלטון ובאוגוסט 1202 לכד את ארתור שכנראה מת בשבי. ב-1203 כבש פיליפ השני את אנז'ו והחזיק בה למרות נסיונותיו של ג'ון לכבוש אותה בחזרה. ב-1214 הצליח אמנם ג'ון להתקדם לתוך השטח ואף תפס באנז'ה, אך הובס לאחר מכן ואנז'ו נשארה בחזקת כתר צרפת.
בית ולואה
ב-1325 מת שארל ואנז'ו עברה לידי בנו פיליפ מולואה "בר המזל" שלאחר שלוש שנים הוכתר למלך צרפת וכך חזרה אנז'ו להתאחד עם כתר צרפת. ב-1332 העניק פיליפ השישי את הרוזנות לבנו ז'אן שכשהתמנה למלך ב-1350, מסר אותה לידי בנו לואי הראשון מאנז'ו והעלה אותה למעלת דוכסות כעשר שנים לאחר מכן. לואי הראשון שהתמנה מאוחר יותר גם לרוזן פרובאנס ולמלך נאפולי, מת ב-1384 וירש אותו בנו, לואי השני שעסק בעיקר במלכותו בנאפולי והותיר את השלטון באנז'ו בידי אשתו יולנדה מאראגון. לאחר מותו ב-1417 ירש אותו בנו לואי השלישי מאנז'ו תחת אפוטרופסות של אימו. הוא מת ב-1434 וירש אותו אחיו רנה מאנז'ו "הטוב". לאחר מות בנו הבכור ז'אן, עזב רנה את הדוכסות ב-1471 ולקח איתו את כל חפצי הערך שאסף שם. ב-1474 כתב שהוא מחלק את רכושו בין נכדו רנה השני, רוזן לורן ובין אחיינו שארל השני, רוזן מן. לואי האחד עשר, מלך צרפת שהיה גם הוא אחיינו של רנה, תבע את הדוכסות לעצמו ופלש אליה. הוא החזיק בה תקופה קצרה לפני שהחזיר אותה לרנה, אך לאחר מותו של זה ב-1480, חזרה אנז'ו למלך צרפת.
פרובינציית אנז'ו
ב-1515 העניק פרנסואה הראשון, מלך צרפת את הדוכסות לאימו לואיז. עם מותה ב-1531 חזרה אנז'ו לרשות הכתר וב-1552 העניק אותה אנרי השני, מלך צרפת לבנו אנרי. כשזה הומלך ב-1574, מסר אותה לידי אחיו פרנסואה, דוכס אנז'ו.
כרכוש הכתר, נחשבה אנז'ו תקופה מסוימת ככפופה לדוכסות אורליאן, אך מהמאה ה-17 הייתה עצמאית כולה. במהלך מלחמות הדת בצרפת הייתה אנז'ו רובה בשליטה קתולית. האדיקט של נאנט הבטיח שהעיר סומיר תופרד מאנז'ו ותקבל שלטון עצמאי הוגנוטי. ב-1790, לאחר המהפכה הצרפתית, חילקה האספה המכוננת הלאומית את מחוזות צרפת מחדש כשאנז'ו עוברת רובה למחוז מן ולואר, ומיעוטה למחוזות ויין, אנדר ולואר, מאיין וסארת.
סמלים
סמל הדוכסות המאוחר יותר, הורכב ממגן כחול שבו מוטענים שלושה פרחי פלר דה ליס זהובים ומסביב, גבול אדום. עיצוב הסמל נלקח מסמל ממלכת צרפת והוא מופיע בסמלים רבים כגון סמל ספרד.
לב גורביץ'
משפחתו
לב גורביץ נולד בשנת 1882 בעיירה אוברוביץ (אובאראביצ'י (Уваравічы)) בחבל הומל שברוסיה הלבנה. אביו בנימין פייביש היה סוחר יערות עתיר נכסים, נצר לשל"ה הקדוש. אמו דבורה לבית היילגמן היא דודתו של ההיסטוריון שמעון דובנוב. לב בנימינוביץ היה הצעיר מבין אחיו. אחיו הבכור, שאול ישראל, הוא הסופר המפורסם ש"י איש הורוויץ. אח אחר, יצחק משה, מהנדס שזכה לתואר "גנרל אזרחי" (ניתן לו על ידי הצאר ניקולאי בגין תרומתו לחיזוק הספנות הרוסית), והיה היהודי היחיד שזכה לתואר זה. אחיו השלישי, צבי טוביה, היה סוחר מפורסם בהומל בעל ידע תורני וחילוני נרחב.
בשנת 1909 נישא לב גורביץ לזינאידה לבית מרקוביץ מהמשפחות המכובדות בוויטבסק. בשנת 1910 נולדה בתם צרטה, שנישאה לסופר יעקב דוד אברמסקי. בשנת 1912 נולד בנם בנימין (ונה), שנהרג בשנת 1943 במדי הצבא האדום במלחמת העולם השנייה.
פעילותו הציונית
בשנת 1919 ניהל את הוצאת הספרים העברית "קדימה" ואת בית הדפוס שלה.
בשנת 1920 נבחר לכהונת יושב ראש הוועד העירוני הציוני בפטרבורג ובשנת 1924 נבחר לכהן כיושב ראש הוועד המרכזי של ההסתדרות הציונית בברית המועצות.
בשנת 1925 פרסם את ספרו "סוריה, פלסטינה, מסופוטמיה (ארצות המנדט)". מטרתו של הספר הייתה לעורר את קוראיו לציונות. מכיוון שהוצאת ספר כזה הייתה אסורה בברית המועצות, הקיף גורביץ' את כתיבתו על ארץ ישראל בפרטים גם על מסופוטמיה וסוריה (שהמשותף לשלושתן היה היותן ארצות המנדט). בחלק על ארץ ישראל השכיל להכניס פרטים, יבשים לכאורה, כגון הצהרת בלפור, חוקת המנדט והמצב הכלכלי בארץ ישראל, ששירתו את מטרת כתיבת הספר לעורר את יהודי ברית המועצות לציונות. ספר זה נדפס בתחילה באישור השלטונות, הוחרם על ידי הסובייטים לאחר מכן וכל עותקיו נשרפו. כל זאת לנגד עיניו של גורביץ' שנזדמן דרך מקרה למקום.
במסגרת פעילותו הציונית, פעל גורביץ' לכינוס ועידה כלל ארצית של קהילות ברית המועצות. הוא אף זכה לאישור השלטונות לקיום ועידה כזו. לאחר קבלת האישור נסע לב גורביץ' על חשבונו ברחבי ברית המועצות כדי לשכנע את הקהילות השונות להשתתף בוועידה, אך כל מאמציו לא צלחו והוועידה לא יצאה אל הפועל. נראה שדווקא אישור השלטונות פעל לרעתו של גורביץ' מכיוון שרבים, ובראשם הרבי מלובביץ', טענו שהוועידה היא מזימה של השלטונות באמצעות גורביץ' לעקוב אחר הפעילות הדתית של הקהילות השונות ולפקח עליה.
ב-10 בינואר 1930 נדון לשלוש שנות גלות בעיר צ'ימקנט. לאחר מספר חודשים הועבר לכפר סוזק. בשנת 1935 הוארכה תקופת גלותו ובאפריל 1937 הועבר למחנה הסגר בקוסטנאי. במועד לא ידוע הועבר למחנה הסגר בטובולסק שבמערב סיביר, שם נפטר ב-10 בפברואר 1943.
משפחת קאזיס
משפחת קאזיס (גם קזיס, קסס, בקסטיליאנית: Kazis) היא משפחה יהודית-ספרדית, שהצמיחה מתוכה רבנים, סופרים, סוחרים גדולים ואישי ציבור רבים.
אטימולוגיה
שם המשפחה קשור לעיירה קאסס (Caces, Oviedo) הסמוכה לאוביידו, ספרד. יש טענה שהשם קשור לעיירה קסיס הסמוכה למרסיי.
הכינוי קזיס בערבית מתייחס לכהן דת לא מוסלמי ובצפון אפריקה התייחס בייחוד לראש קהילה יהודי. השם קאזיס מופיע כשם משפחה יהודי בירושלים בסוף המאה ה-18.
היסטוריה
לפי המחקר היגרו בני המשפחה בסוף המאה ה-14 מצפון ספרד או דרום צרפת אל איטליה ומשם ליוון, טורקיה וצפון אפריקה. בני המשפחה פעלו בעיקר בחלק האירופי של האימפריה העות'מאנית ויצרו קשרים חברתיים, כלכליים וקשרי נישואין עם המשפחות היהודיות העשירות של סלוניקי ואיסטנבול.
דסטורויה
דסטורויה (ביפנית: デストロイア; באנגלית: Destoroyah) הוא קאייג'ו מוטאנטי המופיע בסדרת סרטי גודזילה. דמותו של דסטורויה הופיעה לראשונה בסרט גודזילה נגד דסטורויה (1995), מבית היוצר של טוהו ונוצרה על ידי היוצרים קאזוקי אומורי וטקאו אוקווארה.
היסטוריה
מקורו של דסטורויה הוא מושבה שלמה של סרטנאים פרקמבריאליים מיקרוסקופיים ששוחזרו ועברו מוטציה על ידי פצצת משמיד החמצן שהופעלה כדי להרוג את הגודזילה המקורי של אותו יקום בשנת 1954, כפי שהוסבר בהייסי.
עיצוב
לקראת סוף סדרת סרטי הייסי, התסריטאי קאזוקי אומורי הציע תחילה שגודזילה יילחם מול רוח הרפאים של גודזילה המקורי מ-1954, אך רעיון זה בוטל עקב כך שגודזילה נלחם כבר במספר אנטגוניסטיים הדומים לו באותו יקום (בהם ביולאנטה, מכה-גודזילה וספייס-גודזילה). עם זאת, הוחלט לשמור על האזכורים של הסרט המקורי על ידי החזרתה של פצצת המימן ״משמיד החמצן״, הנשק שהרג את גודזילה המקורי. הדמות שנוצרה תחילה נקראה ״ברובארוי״, אם כי הרעיון לדמות זו בוטל עקב שהשם דמה מדי למילה ״ברברי״, ולכן שם זה יכול היה להיחשב כגזעני. שמו של ברובארוי שונה אחר כך ל״דסטורויה״.
עיצוביו של ברובארוי דמו יותר לדיונון, אם כי הרעיון היה שדסטורויה יתעלה על גודזילה בגובה. כל צורותיו של דסטורויה עוצבו על ידי מינורו יושידה, שהונחה להפוך את היצור לסרטן מפלצתי. עיצובו הסופי של דסטורויה עוצב על ידי המאייר נוריושי אוראיי, ששילב זאת בכרזת הסרט. תיאורו של אוראיי שימש מאוחר יותר כבסיס למודל תלת-ממדי ששימש לבניית חליפתו של דסטורויה.
גוון (מוזיקה)
גוון במוזיקה, הוא המרכיב המבדיל בין שני צלילים, שאינו גובה, עוצמה או משך זמן. לדוגמה ההבדל בין צליל הקלרינט לבין צליל החליל (כששניהם מנגנים צליל בגובה זהה, בעוצמה זהה ובאורך זהה).
הגוון נוצר בזכות ארגון העוצמות של הטונים העיליים השונים או "הרמוניות" כפי שהן מכונות לעיתים. לכל כלי נגינה (או לכל קול אדם) יש מבנה עוצמות שונה לטונים העיליים, מה שמייחד את הגוון של אותו כלי. לדוגמה, בקלרינט האוברטון השני ה(אוקטבה) אינו קיים כלל (עוצמתו 0) והאוברוטן הבא שנשמע יהיה השלישי (האוקטבה+קווינטה) מה שמקנה לגל הקול של הקלרינט את השם "גל מרובע" שהצליל שלו יחסית דל לעומת הכינור או האבוב שהגל שלהם מכונה "שיני מסור" והצליל שלהם עשיר יותר באובר טונים בעוצמה גבוהה. החצוצרה לעומתם משמיעה את האובר טון השני (האוקטבה) בעוצמה כמעט זהה לצליל הפונדמנטלי מה שנותן גוון "תרועתי". צליל שהוא חף מאובר טונים (לא קיים בטבע) נכנה "גל סינוס" והגוון שלו יהיה חלול ודל ביותר, צליל דומה לזה הוא שריקה.
הגוון של הצליל מושפע מהמון מרכיבים שונים וכך ניתן לעיתים לזהות נגן כינור מסוים או נגינה בכינור ספציפי על ידי הגוון של הצליל או שנגן אבוב יישמע בגוון צליל שונה ביום של לחות גבוהה או ביום של לחות נמוכה. מכאן אחד ההבדלים בביצוע של קונצ'רטו מסוים בין נגן אחד למשנהו (כמובן שההבדל העיקרי טמון באינטרפטציה המוזיקלית), ההבדלים בין סוגי מיתרים שונים לכלי מיתר או עלים שונים בכלי נשיפה.
אפקטים
ברוב הכלים ניתן לשנות מעט את הגוון תוך כדי הנגינה מה שפותח למבצע או למלחין שלל אפשרויות להעשרת הביצוע.
שימוש מורחב במושג גוון
בכל אקורד כרוכה בהכרח גם תחושת גוון הנובעת מצירופי הצלילים באקורד. למעשה בכל מרווח, בכל מקצב ואפילו בכל עוצמה יש גם אספקט של גוון. ואכן בעיקר החל מהתקופה הרומנטית במוזיקה, ובעיקר בסגנון האימפרסיוניסטי, מלחינים החלו להשתמש בגוון כגורם חשוב בעיצוב היצירה:
בעצם ניתן לעיתים לומר שהמעבר בין מרכז טונאלי אחד לאחר, הפך למעבר מגוון אחד לגוון אחר. בהתאם לאידיאל הרומנטי של השימוש בגוון, ניתן היה לדבר על "מוטיב הגוון" ועל פיתוח מוטיב זה. דוגמאות לקטעים מוזיקליים המבוססים על גוונים שנוצרים ממרווחים ניתן למצוא ב"מיקרוקוסמוס" מאת בלה בארטוק.
הביטויים הבולטים לעליית ערכו של הגוון בתקופה הרומנטית הם הגדלת התזמורת הן על ידי צירוף כלים שונים והן על ידי הגדלת הקבוצות בכל כלי, פיתוח הכלים עצמם והגדלת היכולות הטכניות, המנעד והמשרעת שלהם. צירוף כלי הקשה רבים שאינם בעלי גובה מוגדר ותפקידם לצבוע את התזמורת בגוונים שונים, הפיכת ה"תזמור" לענף עצמאי בעיבוד והלחנת יצירה - תפקידו של המתזמר יהיה לבחור את הכלים המתאימים לכל תפקיד ותפקיד. בחזונו של הקטור ברליוז תכלול התזמורת הסימפונית 465 נגנים.
אריאלה לבנשטיין
אריאלה לבנשטיין (נולדה ב-5 ביולי 1940) היא פרופסור אמריטה בחוג לגרונטולוגיה של הפקולטה למדעי הרווחה והבריאות באוניברסיטת חיפה ולשעבר נשיאת המכללה האקדמית עמק יזרעאל. כלת פרס ישראל בתחום חקר העבודה הסוציאלית וחקר הקרימינולוגיה לשנת תשפ"א.
ביוגרפיה
לבנשטיין נולדה לשרה ובנימין טטרסקי היא בעלת תואר שני במנהל ציבורי מאוניברסיטת ניו יורק. בשנת 1980 קיבלה תואר דוקטור בסוציולוגיה מהאוניברסיטה העברית בירושלים, על עבודה שכותרתה "דפוסי התמודדות של משפחות אסירים במצבי מעבר : תוצאות אישיות וחברתיות".
בשנות ה-70 הצטרפה כמרצה לסגל האקדמי של בית הספר לעבודה סוציאלית של אוניברסיטת חיפה, והתקדמה לדרגת פרופסור מן המניין. היא הקימה באוניברסיטה את המרכז לחקר ולימוד הזקנה ואת החוג לגרונטולוגיה. לאחר פרישתה כפרופסור אמריטה כיהנה, בשנים 2013–2016, כנשיאת המכללה האקדמית עמק יזרעאל.
בשנת 2008 הוענק לה פרס רוזלי וולף מהאגודה הבין לאומית למניעת הזנחה והתעללות בזקנים. הוענק לה גם פרס מפעל חיים מטעם האגודה הישראלית לגרונטולוגיה, והיא עמית כבוד של האגודה האמריקאית לגרונטולוגיה.
בשנת 2021 הוכרזה ככלת פרס ישראל בחקר העבודה הסוציאלית והקרימינולוגיה. בנימוקי ועדת הפרס נאמר:
חיים אישיים
נשואה לעמי לבנשטיין ולזוג 3 ילדים, ו10 נכדים.
ברוך ויניצקי
ברוך ויניצקי (16 במרץ 1918 – נובמבר 2000) היה ממקימי סניף האצ"ל בפתח תקווה, כתב בעיתון "המשקיף" ואחד מגולי האצ"ל והלח"י ששהו במחנות המעצר הבריטים באפריקה.
קורות חיים
נולד בפתח תקווה לליפא ומרים ויניצקי, ממקימי המושבה, אח לשישה. למד בבית-הספר נצח ישראל במושבה ובבית הספר תחכמוני בתל אביב. נישא לשושנה סנדרוב ולזוג נולדו שלושה ילדים.
החל את פעילותו המחתרתית בגיל 15. בשנת 1938 הקים את סניף אצ"ל בפתח תקווה עם עוד שישה אנשים. עיקר פעילותו הייתה בהברחת נשק.
ב-19 באפריל 1944 כשהתחיל מרד האצ"ל, נעצר במערכת עיתון "המשקיף" יחדיו עם אחיו יוסף ויניצקי, אף הוא כתב העיתון. השניים הובלו לבית הכלא המרכזי במחוז, "הקישלה" שביפו.
הם היו אסורים במשך יותר מ-4 שנים במספר מקומות שונים: תחילה שישה חודשים בלטרון, ומבוקר חמישי ב' בחשוון תש"ח הוטסו למחנות המעצר בסודאן, קניה ואריתריאה (לאריתריאה הוא הוגלה בקבוצת ה-251 עם שני אחיו). מכיוון שהיה כבר אב לילד, לא השתתף ויניצקי בבריחות ממחנות המעצר באפריקה. האחים שבו לארץ ביולי 1948.
משנת 1952 שימש כגבאי וחבר הנהלת בית הכנסת הגדול בפתח תקווה. היה חבר בהנהלת חברה קדישא. בשנת 1983 הוא היה מועמד לראשות העיר מטעם הליכוד, ופעל כחבר במועצת העיר. בשנת 1988 הוענק לו התואר "יקיר פתח תקווה".
נפטר בנובמבר 2000.
מארק ראולי
ראשית חייו
מארק ראולי נולד בפייזלי שבסקוטלנד. הוא החל לשחק לאחר שהשתתף בשיעורים בחברת התיאטרון "PACE" בפייזלי. בשנת 2013 סיים ראולי את לימודיו בקונסרבטוריון המלכותי של סקוטלנד שבגלאזגו.
קריירה
בשנת 2013 כיכב ראולי בפרק של "לות'ר" לצד אידריס אלבה, ייתכן וראולי היה השחקן הצעיר ביותר ששיחק את מקבת בגיל 25, בגרסת 2018 האחרונה שביים קיט מונקמן. ראולי שיחק בתפקיד ראשי בסרט הקצר 2018 "Lift Share", שהוקרן בבכורה בפסטיבל הבינלאומי לקולנוע באדינבורו ביוני 2018.
משנת 2017 עד 2020 גילם ראולי את תפקיד הלוחם האירי "פינאן", בדרמה ההיסטורית המשודרת בשירות ההזרמה נטפליקס, "הממלכה האחרונה" לצד אלכסנדר דריימון. בשנת 2020 הופיע ראולי במיני-סדרה "The North Water", יחד עם עמיתתו מהסדרה "הממלכה האחרונה", אלייזה באטרוורת'.
ראולי לוהק לאחד מהתפקידים הראשיים בסרט שבעה מלכים צריכים למות שייצא בשנת 2023. סרט המבוסס על הספר "הסיפורים הסקסונים" מאת ברנרד קורנוול. זהו סרט המשך לסדרת הטלוויזיה "הממלכה האחרונה".
עונת 1995/1996 בליגה הארצית
עונת 1995/1996 בליגה הארצית הייתה העונה ה-20 של הליגה הארצית כליגה השנייה בחשיבותה בכדורגל בישראל.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה כללה 16 קבוצות. העונה הסתיימה בניצחון של הפועל טייבה שעלתה לעונת 1996/1997 לליגה לאומית לצד הפועל ירושלים.
בסיום העונה שמשון תל אביב והפועל כפר שלם ירדו לליגה השלישית.
SSL (חברה)
SSL (בעבר -Space Systems/Loral, LLC (SS/L)) היא חברה בתחום תעשיית החלל. מטה החברה ממוקם בפאלו אלטו והיא נמצאת בבעלות מלאה של Maxar Technologies הקנדית.
היסטוריה
החברה הוקמה כמעבדת מחקר מערבית של פילקו בשנת 1957. בהמשך היא הייתה חטיבת החלל של פורד ונרכשה על ידי Loral Corporation בשנת 1990 תמורת 715 מיליון $. לאחר הרכישה שמה שונה ל-Space Systems/Loral. גם יחידות נוספות של "פורד" בתחום החלל מסן חוזה נרכשו על ידי Loral.
בשנת 2012 החברה נרכשה על ידי חברה קנדית MDA תמורת 875 מיליון $. בשנת 2017 שמה חברת האם שונה ל- Maxar Technologies.
מוצרים
בשנת 1960 נבנה הלווין הראשון Courier 1B, שהיה בין לווייני תקשורת הראשונים.
במרוצת השנים החברה בנתה לווייני תקשורת, לווייני מזג אוויר ולווייני חישה מרחוק. בין לקוחות החברה חברות כמו אינטלסט, Eutelsat, Globalstar, SES ורבים אחרים. בסך הכול סופקו ללקוחות כ-100 לוויינים בתחומים שונים.
מוצרי החברה שולבו בתחנת החלל הבין-לאומית. מערכת מדחפים של LADEE תוכננו ונבנו על ידי SSL.
בשנת 2017 SSL זכתה בפרויקט של נאס"א לבניית רכב חלל לבדיקת ותחזוקת לוויינים קיימים. הפרויקט מבוצע ביחד עם מעבדת המחקר של צי ארצות הברית וגופי מחקר נוספים. בשנת 2019 החברה החליטה לעזוב את הפרויקט
במאי 2019 SSL נכללה ברשימת חברות שישתפו פעולה עם נאס"א במשימה לירח החדשה "ארטמיס".
גשושית פסיכה שמתוכנן לשיגור באוקטובר 2023 נבנה על ידי SSL.
תומאס קוק ובנו
תומאס קוק ובנו (באנגלית: Thomas Cook and Son) הייתה חברת נסיעות, שהוקמה על ידי תומאס קוק, הנחשבת לחברת הנסיעות הראשונה בתקופה המודרנית. החברה, שהוקמה באמצע המאה ה-19 וזכתה להצלחה רבה. בספטמבר 2019 הגישה חברת האם קבוצת תומאס קוק בקשה לפשיטת רגל.
היסטוריה
מקים החברה, תומאס קוק (1808–1892), היה כומר בפטיסטי יליד העיירה דרבישייר שבאנגליה. במהלך המתנה לקו מרכבה עלה אצלו הרעיון לארגן חברה שתקל על נסיעות. ב-5 ביולי 1841, הוא ארגן מסע של 570 מפגינים מלסטר באמצעות רכבת לעיירה לאפבורו (Loughborough) הסמוכה. קוק הסדיר את התשלום לחברת הרכבת בעבור הנסיעה והאוכל במהלכה, וקיבל עמלה על שירותיו. מסע זה היה הפעם הראשונה שבה נשכרה רכבת בעבור שימוש פרטי.
במהלך השנים הבאות הוא המשיך בניהול נסיעות מאורגנות של לחברות ולתלמידי בית ספר, ובשנת 1844 הוא חתם לראשונה על הסכם קבוע להתקשרות עם חברת הרכבות של מחוזות מידלנד (Midland Counties Railway). הצלחה זאת הניעה אותו להקים חברה הפועלת תחת שמו. בשנת 1845 הוא ארגן מסע של כמה מאות תיירים מלסטר לליברפול. ב-1846 הוא פשט רגל לאחר ניסיון לא מוצלח לארגן מסע של כ-350 נוסעים מאנגליה לסקוטלנד, ואולם בשנים הבאות הוא הצליח להתאושש וחברת התיירות שלו החלה להצליח. בשנת 1851 הוא ארגן נסיעות המוניות לביקור בתערוכה הגדולה שנערכה בלונדון. בשנת 1855 הוא ארגן את הסיור הראשון מחוץ לגבולות בריטניה, שבו הוא הדריך שתי קבוצות לבלגיה, הולנד, צרפת - שם המסע כלל ביקור בתערוכה בינלאומית וגרמניה. בשנים הבאות הסיורים הבינלאומיים של החברה גדלו בהקפם, וכללו לא רק את אירופה אלא גם את ארץ ישראל ומצרים. השפעתו במצרים הייתה כה רבה עד שהיו שכינו את תעלת סואץ בשם 'תעלת קוק'.
ב-1865 הוא נכנס לשותפות עם בנו, ג'יימס מייסון קוק, שהיה בעל חוש עסקי מפותח, והם קראו לחברה שלהם 'תומאס קוק ובנו'. משרדי החברה שכנו בלונדון, ובבעלותם היה מלון הסמוך למשרדים, ובו חנות לציוד למטיילים הכולל מדריכים, מזוודות, טלסקופים וכו'. באותה שנה נסע תומאס קוק לראשונה לארצות הברית והחל להרחיב את פעולות החברה ליבשת אמריקה. בשנת 1872, בגיל 63, יצא תומאס לסיור סביב העולם: באוניה לניו יורק, משם ברכבת לסן פרנסיסקו, משם באונייה ליפן ומשם לסין (אזור), סינגפור, הודו, מצרים וארץ ישראל, טורקיה, יוון, איטליה וצרפת. המסע המורחב ארך 222 יום, ובהמשך הפך לאירוע שנתי, ששימש השראה לספר מסביב לעולם בשמונים יום.
בשנת 1878 הביאו חילוקי דעות בין תומאס קוק לבנו ג'יימס לפירוק השותפות ביניהם, והבן השתלט למעשה על החברה. ג'יימס קוק הרחיב מאוד את פעילות החברה מחוץ לאנגליה. בשנת 1890 תומאס וג'יימס הלכו שניהם לעולמם, והחברה עברה לידיהם של שלושת בניו של ג'יימס קוק. בשנת 1928 נמכרה החברה במפתיע לחברה הבלגית Wagons-Lits, שהייתה המפעילה של האוריינט אקספרס והמתחרה הרצינית היחידה של תומאס קוק ובנו. החברה המשיכה לשגשג תחת ההנהלה החדשה, אך משנכבשה פריז במהלך מלחמת העולם השנייה והמשרדים הראשיים של Wagon-Lits נוהלו תחת שליטה נאצית, החרימה הממשלה הבריטית את הפעילות האנגלית של החברה. החברה המשיכה לפעול תחת ניהול ממשלתי, ובשנת 1941 עברה השליטה בחברה לתאגיד חברות הרכבת הבריטיות. בשנים שלאחר המלחמה המשיכה החברה לשגשג, אך היקף השליטה שלה בשוק התיירות קטן עם השנים בעקבות ייסוד חברות תיירות נוספות.
בשנת 1972 הופרטה החברה ונמכרה לידי הבנק הבריטי 'Midland Bank', ולאחר שבנק זה נכנס לקשיים כלכליים, נרכש חלק נכבד מהחברה על ידי רוברט מקסוול בשנת 1988. בשנת 1992 נמכרה החברה ל-Westdeutsche Landesbank (הבנק השלישי בגודלו בגרמניה).
ב-23 בספטמבר 2019 הפסיקה החברה לפעול לאחר שקרסה תחת נטל חובותיה.
חידושים בתחום התיירות
כאמור, חברת תומאס קוק ובנו היא למעשה חברת הנסיעות הראשונה בעולם. ככזו, רבים ממושגי היסוד המוכרים היום בתחום התיירות, הם למעשה חידושים של החברה, ובעיקר של מייסדה תומאס קוק.
אחד החידושים המרכזיים בפעילות חברת תומאס קוק ובנו הייתה בהוזלת עלויות הנסיעה והשהייה בחו"ל. בעקבות כך התאפשר לשכבות הביניים לצאת לטיולי נופש ברחבי העולם, זכות שעד לאותה תקופה הייתה שמורה רק למעמד העליון (למורת רוחם הגלויה של אנשי המעמד העליון).
נסיעות מפורסמות
בשנת 1872 הוביל תומאס קוק בעצמו סיור מסביב לעולם, שנמכר לנוסעים ב-210 גינאות לאדם. מסע זה הפך לנוח בעקבות פתיחת תעלת סואץ 3 שנים קודם לכן, ב-1869. הסיור כלל מסע באוניית קיטור מאנגליה לארצות הברית, חציית ארצות הברית לרוחבה ברכבת, משם באונייה ליפן, ובהמשך עבר המסע בהודו ובסין. המסע הראשון נגמר עבור רוב הנוסעים בים האדום, ומשם עלו הנוסעים על אונייה חזרה לאנגליה - בעוד שתומאס קוק עצמו המשיך משם לסיור במצרים וארץ ישראל, טורקיה, יוון, איטליה וצרפת. קוק חזר לאנגליה לבסוף לאחר 222 יום. בהמשך הפכו המסעות מסביב לעולם לאירוע שנתי, ולהצלחה מסחרית גדולה. מסעות אלו היוו את ההשראה לספרו של ז'ול וורן 'מסביב לעולם ב-80 יום'.
בשנת 1884 היה הגנרל האנגלי המפורסם ומושל סודאן צ'ארלס גורדון לכוד בחארטום, בעקבות מצור על כוחותיו של אנשי המרד המהדי. ג'ון מייסון קוק התבקש על ידי הממשלה הבריטית לארגן את הסיוע הלוגיסטי שנדרש עבור כוחות הסיוע שנשלחו לעזרתו של הגנרל גורדון. כוחות הסיוע כללו 18 אלף חיילים, ודרשו העברה של 40 אלף טונות ציוד. אולם כוחות הסיוע לא הצליחו להגיע לחרטום בזמן, ובינואר 1885 נפלה חרטום, והגנרל גורדון הוצא להורג.
מאיר בר מאיר
מאיר בר מאיר הוא קצין צה"ל במילואים בדרגת אלוף-משנה, אשר פיקד על חטיבת אגרוף הברזל.
תומאס קוק ובנו
בארץ ישראל
ארץ ישראל הייתה כלולה ביעדים של חברת תומאס קוק ובנו. בשנת 1896 התפרסם בהמליץ:
מאיר בר מאיר
ביוגרפיה
עם גיוסו לצה"ל שובץ בר מאיר בחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שימש במגוון תפקידי מטה ופיקוד ובהם מפקד פלוגה. בעיצומה של מלחמת לבנון השנייה מונה למפקד גדוד 77 בחטיבה 7 (שהיה עסוק בפעילות בט"ש בעוטף עזה) ופיקד עליו עד שנת 2008. בשנים 2011–2012 פיקד על חטיבת אגרוף הברזל. ב-2013 מונה לשמש כראש מחלקת צי"ד בחטיבת התקשוב בזרוע היבשה.לאחר תפקיד זה פרש מצה"ל ושימש ראש תוכנית מערכות אוטונומיות במנהלת החדשנות של רפא"ל.
Far Cry 3
Far Cry 3 הוא משחק מחשב בסוגת יריות בגוף ראשון-עולם פתוח, שמכירתו על ידי חברת יוביסופט החלה בסוף נובמבר 2012. רוב המשחק פותח על ידי האולפן יוביסופט מונטריאול בהשתתפות Ubisoft Massive, Ubisoft Reflections ו-Ubisoft Shanghai. המשחק הוכרז לראשונה במהלך מסיבת העיתונאים של יוביסופט ב-E3 2011, ומידע נוסף ותאריך יציאה רשמי ניתן במהלך E3 2012. המשחק נתמך ב-Microsoft Windows, ב-PlayStation 3, וב-Xbox 360. במשחק שלושה מצבים: הסיפור (משחק לשחקן יחיד), מצב מרובה משתתפים ומשימות שיתוף פעולה לזוג.
תומאס קוק ובנו
בארץ ישראל
בימי המנדט הבריטי פעל סניף החברה בארץ ישראל בהנהלה ערבית (המנהל היה דימיטרי סלמה), ובקרב הציבור היהודי עלו טענות שהיא מחרימה את נותני השירות היהודים ואינה חושפת את התיירים ליישוב היהודי בארץ ישראל. מנגד, היו ששיבחו את יחסו הטוב של מנהל הסניף ליהודים.
Far Cry 3
על אף שאין ביניהם קשר עלילתי, זהו משחק ההמשך למשחק Far Cry 2.
תומאס קוק ובנו
בארץ ישראל
בשנת 1953 היה לחברה סניף בירושלים ברחוב דוד המלך וסניף בחיפה, אך בסוף מאי 1953 נסגר הסניף בחיפה ועלו שמועות שהיא נענתה לחרם הערבי.
Far Cry 3
עלילת המשחק
ג'ייסון ברודי הוא נער שיוצא לחופשה באי טרופי באוקיינוס השקט עם אחיו הקטן והגדול, חברתו וחבריו האישיים. במהלך הטיול הם צונחים ומתפזרים באי. פיראטים, בפיקודו של רוצח פסיכופת בשם ואס (בגילומו של מייקל מאנדו), שובים אותם לבקשת כופר. ואס רוצה לקבל את הכסף מהורי שבויו ואז למכור אותם לעבדות. ג'ייסון ואחיו הגדול, גראנט, ששירת בחיל הנחתים מנסים לברוח אך ברגע האחרון גראנט נורה ומת. ג'ייסון מנסה להמשיך לברוח אך נופל מגשר ומתעלף. וכשהוא מתעורר הוא מגלה שבחור בשם דניס שגר בכפר אמנקי, כפרם של הילידים, הראקייט, הציל אותו. הראקייט נלחמים בפירטים ובארגון הסחר בבני אדם של ואס. דניס לוקח את ג'ייסון לאחותו של ואס, סיטרה, המנהיגה הרוחנית של אנשי הראקייט שמצרפת אותו לשבט. במשך משימות בהם הוא מציל חבריו ומשחרר את האי מהפיראטים, ג'ייסון הופך ללוחם מיומן ומבקש להישאר באי כדי לנקום למורת רוחם של חבריו.
תומאס קוק ובנו
בארץ ישראל
בשנת 1996 מונתה חברת ארקיע לנציגה של החברה בישראל.
Far Cry 3
עלילת המשחק
אחרי שג'ייסון הורג את ואס, הוא עובר לדרום האי בעזרת סוכן CIA שפגש במשימות. דרום האי נשלט על ידי הארגון של הוטיי ולקר, מעסיקו של ואס, שסוחר בבני אדם וסמים. שם הוא מתחזה לחייל בארגון והורג את הוטיי. לאחר מכן הוא חוזר לצפון האי, למערה שבו השאיר את חבריו. כשג'ייסון מגיע לאזור ליד המערה הוא מגלה שהראייקט בהנהגתה של סיטרה חטפו את חבריו. כשהוא מגיע לסיטרה היא מסממת אותו שיהרוג את חברתו, כדי שהם יוכלו להיות ביחד ולהנהיג את האי. כעת העלילה מתפצלת וניתן לבחור באחד משני הסופים: שג'ייסון יישאר באי. או שישחרר את החברים. בעלילה שג'ייסון משחרר את החברים, מופיע דניס שרוצה לדקור את ג'ייסון אך סיטרה מגנה עליו בגופה ומתה וכל החבורה עוזבת את האי. אם בוחרים להישאר באי, ג'ייסון מוציא את חבריו להורג ושוכב עם סיטרה. מיד לאחר מכן, סיטרה דוקרת אותו ואומרת לו שילדם ינהיג את השבט והוא מת כלוחם.
תומאס קוק ובנו
הערות שוליים
Thomas Cook Group トーマス・クック社
Far Cry 3
משחקיות
במשחק משחקים מגוף ראשון את הפרוטגוניסט, ג'ייסון. בין משימות הסיפור ניתן להסתובב באי. באי מפוזרות עמדות של היריבים, וניתן לכבוש אותן בשביל הראייקט. עמדה שנכבשה משמשת ל"מעבר מהיר" וניתן להגיע אליה על ידי לחיצה במפה. בכל עמדה של הראייקט יש משימות שאפשר לעשות: ציד או "מבוקש". בציד על השחקן לצוד חיות עם נשק מוגדר וב"מבוקש" צריך להרוג אדם מבוקש בעזרת סכין.
כל משימה נותנת נקודות ניסיון שבעזרתן ניתן לפתח מיומנויות שונות. כל מיומנות שנלמדה מגדילה את קעקוע לוחם הראייקט. בכך המשחק מקבל גם אופי של משחק תפקידים.
באי יש כלי רכב רבים שניתן להשתמש בהם: סירות, גלשני אוויר, רכבי שטח ומכוניות אזרחיות.
באי ניתן גם לצוד חיות, לפשוט את עורן ולייצר תיקים לנשיאת כלי נשק ותחמושת או למכור אותם.
קרוזה LC 956
קרוזה LC 956 (בצ'כית : Karosa LC 956) הוא אוטובוס תיירות מתוצרת יצרנית כלי הרכב הצ'כית Karosa אשר יוצר בין השנים 2006–2001 בצ'כיה
Bloom (שיר)
Bloom (בעברית: פריחה) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-2 במאי 2018, כסינגל השלישי וכשיר הנושא מתוך אלבומו השני, Bloom, על ידי חברת התקליטים EMI אוסטרליה.
השיר הגיע למקום ה-34 במצעד שבאוסטרליה, וה-23 במצעד השירים שבקוריאה הדרומית.
רקע וכתיבה
השיר נכתב על ידי טרוי סיון, פיטר סוונסון, אוסקר הולטר ולילנד, והופק על ידי הולטר. סיון חשף לראשונה את השיר בריאיון עם Popjustice. הוא תיאר את השיר כ"שיר פופ טהור, אשר דומה ל'Teenage Dream' של קייטי פרי", וקבע כי הוא "השיר הכי קווירי באופן חתרני באלבום":
בראיון אחר עם Dazed תיאר המראיין את השיר כ"המנון הומוסקסואלי לפסיביים", בו סיון "לוקחת את התפקיד של מה שנשמע כמו בן הזוג הפתוח שמאבד את בתוליו". כשנשאל אם זהו הנושא של השיר, ענה סיון בקריצה: "זה 100 אחוז על פרחים! זה כל מה שזה. תקרא לזה איך שאתה רוצה. אני רוצה לנגן את השיר הזה בכל מצעד גאווה".
לקידום הסינגל, סיון השיק ב-30 באפריל 2018 אפליקציה משלו. האפליקציה מכילה סרטון, בו ניתן לראות את סיון יושב על מיטה כשבן זוג גבר ישן מאחוריו. לאחר מכן הוא מסתכל במצלמה ואומר, "זה מדבר על פרחים", לפני שקטע מהשיר מתנגן ברקע. כותרת השיר מהבהבת על פני המסך, כשפרטי היצירה לאור של הסינגל מופיעים בגופן קטן יותר למטה. בהמשך פרסם את אותו סרטון ברשתות החברתיות וביוטיוב. באפליקציה יש גם תמונות נסתרות של דמויות פלואורסצנטיות שנראות כמו בובות, שניתן לראות גם בעטיפת הסינגל ובסרטון המילים.
סיון הופיע עם השיר פעמים רבות בסיבוב ההופעות הרביעי שלו, "The Bloom Tour".
וידאו קליפים
בתחילה, פורסם קליפ אנימציה עם מילות השיר יחד עם יציאת השיר. בקליפ, אותו יצר ג'ייסון איבייר, מופיע כפיל של סיון (בסגנון הסרט אקס מכינה) מרחף בארץ החלומות שלו. בתחילתו של הקליפ, סיון יושב בגן מפואר המוקף פרחים. אחר כך הוא מרחף דרך מחסן נטוש תחת אורות ססגוניים. מייק ניד מ-Idolator סבר כי "הניגודיות בין הצורות הטבעיות לעמודי הבניינים מוסיפה עומק לתמונה, וללא ספק משאירה רושם מתמשך אצל הצופה.
ב-6 ביוני 2018, פרסם טרוי סיון את הווידאו קליפ המלא לשיר בערוץ ה-Vevo של. הוא בוים על ידי ברדיה זינאלי ועובד ביחס גובה-רוחב של 4:3. בקליפ נראה סיון מדגמן תלבושות דראג שעליהן פרחים ותלבושת בסגנון דראקו מאלפוי, ומופיעים בו גם פסלי ראש של מוזות יווניות וכיפוף של זרוע שרירית בין הסצנות. סגנון הקליפ הוא טבע ופריחה כשם השיר. נכון לינואר 2021 מונה הצפיות של הקליפ עומד על כ-24.3 מיליון צפיות.
קרדיטים וצוות
הקרדיטים לקוחים מאתר טיידל
סדרת ההישרדות (2021)
סדרת ההישרדות (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-21 בנובמבר 2021, באולם הברקליס סנטר שבברוקלין, ניו יורק. בדומה לשנים הקודמות, הנושא של האירוע היה עליונות המותגים והדרך להבטיח זאת הייתה לקיים קרבות בין המתאבקים של המותגים השונים. האירוע היה האירוע ה-35 בסדרת אירועי סדרת ההישרדות.
רקע
סדרת ההישרדות הוא אירוע שלם וצפה שנתי, המופק על ידי ה-WWE מדי חודש נובמבר מאז שנת 1987. אירוע זה הוא האירוע השלם וצפה הוותיק השני בהיסטוריה של הארגון (כשרק אירוע הדגל, רסלמניה, נמצא לפניו) בנוסף להיותו אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים". האירוע מאופיין בקרבות הדחה של ארבעה נגד ארבעה או חמישה נגד חמישה. קרבות אלו נקראים קרבות סדרת ההישרדות. מאז שה-WWE הציגו מחדש את פיצול המותגים בשנת 2016, אירוע סדרת ההישרדות מירכז לתוכו שוב את סוגיית עליונות המותגים בין Raw לסמאקדאון. בספטמבר 2019, NXT, שבעבר שימשה יותר כליגת הפיתוח של ה-WWE, עברה לרשת USA, צעד שביסס אותה כמותג השלישי הבכיר של ה-WWE. בעקבות צעד זה, המותג התווסף לאירוע סדרת ההישרדות של אותה השנה. לעומת זאת, המותג לא התווסף לאירוע של שנת 2020. בספטמבר 2021, מותג זה עבר מיתוג מחדש, כשנקרא מעתה בשם "NXT 2.0".
החל משנת 2017, האלופים מ-Raw התחרו נגד האלופים מסמאקדאון, אך בעקבות הוספת המותג NXT לאירוע של שנת 2019, הקרבות הפכו לקרבות משולשים בין כל אלופי המותגים. מנגד, ללא מעורבות המותג NXT בשנת 2021, הקרבות חזרו להיות קרבות בין האלופים של Raw לאלופים של סמאקדאון.
עלילות
האירוע כלל קרבות שנבעו מעלילות מתוסרטות גם מ-Raw וגם מסמאקדאון.
ב-6 בנובמבר, ארגון ה-WWE חשף את כל חמשת המשתתפים של קבוצת Raw וסמאקדאון עבור קרב ההדחות המסורתי של הגברים. הוכרז שסת' רולינס, פין באלור, קווין אואנס, ריי מיסטריו ודומיניק מיסטריו ייצגו את קבוצת Raw. ב-8 בנובמבר בפרק של התוכנית Raw, בכיר הנהלת ה-WWE, אדם פירס הציג עובדה שבה כל חברי קבוצת Raw הם אלופי עולם לשעבר, למעט דומיניק. לכן, הוא החליט לנקוט בפעולה שלפיה דומיניק יתמודד מול בובי לאשלי והמנצח בקרב ביניהם יהיה בקבוצה; בקרב בין השניים, לאשלי גבר על דומיניק. לאחר שריי נפצע לכאורה במהלך הקרב עם לאשלי שבוע לאחר מכן בתוכנית, פירס הסיר את ריי מקבוצת Raw והחליף אותו באוסטין ת'יאורי. מנגד, הוכרז שקבוצת סמאקדאון תכלולנה את דרו מקינטייר, ג'ף הארדי, המלך וודס, סמי זיין והאפי קורבין. ב-12 בנובמבר בפרק של התוכנית סמאקדאון, הארדי ניצח את זיין בקרב המפסיד עוזב את הקבוצה. מקומו של אותו זיין מולא על ידי שיימוס שבוע לאחר מכן בתוכנית לאחר שהאחרון ניצח את סזארו, ריקושט וג'ינדר מהאל בקרב מרובע על המקום הפנוי.
עוד ב-6 בנובמבר, ארגון ה-WWE חשף את כל חמש המשתתפות של קבוצת Raw וסמאקדאון עבור קרב ההדחות המסורתי של הנשים. הוכרז שביאנקה בלאייר, ליב מורגן, כרמלה, המלכה זלינה וחצי מאלופות זוגות הנשים של ה-WWE, ריאה ריפלי תייצגנה את קבוצת Raw, בעוד שקבוצת סמאקדאון תכלולנה את סשה בנקס, שיינה בייזלר, שוטצי, נטליה ואלייה. לעומת זאת, ב-12 בנובמבר בפרק של התוכנית סמאקדאון, בכירת הנהלת ה-WWE, סוניה דוויל, הסירה את אלייה מקרב זה הודות לקשר שלה עם נעמי, עימה דוויל נמצאת ביריבות. ב-18 בנובמבר דרך הרשת החברתית של ה-WWE, דוויל חשפה שטוני סטורם תמלא את המקום האחרון בקבוצת סמאקדאון.
כדי להנציח את הופעת הבכורה של הרוק לפני 25 שנה באירוע סדרת ההישרדות 1996, נקבע קרב באטל רויאל בן 25 משתתפים בין המותגים.
ענבל ביבי
ענבל ביבי (נולדה ב-19 בספטמבר 1997) היא זמרת ושחקנית ישראלית. התפרסמה בעיקר עקב השתתפותה בתוכנית המציאות "אקס פקטור" ובתוכנית הנוער "נעלמים".
ביוגרפיה
ביבי נולדה וגדלה במיתר לאב פסיכולוג ולאם שעובדת במערך הבריאות. הוריה התגרשו כשהייתה בת 17. סבה היה איש הציבור מרדכי ביבי.
ביבי החלה את הקריירה המוזיקלית שלה בשנת 2013 כשנבחרה להשתתף בגיל חמש עשרה וחצי בעונה הראשונה של תוכנית המציאות "אקס פקטור ישראל". ביבי שובצה לנבחרת הבנות של רמי פורטיס, הייתה בין המתמודדות הבולטות בעונה וטיפסה עד לחצי הגמר. בין גרסאות הכיסוי שביצעה בתוכנית נמנים השירים "Beat It", "בחום של תל אביב", "Where Is the Love", "Oops!... I Did It Again", "צל כבד" ו"ניסים".
בקיץ 2014 הצטרפה להרכב "מיוזיקפה סופרגרופ", פרויקט הסופרגרופ הישראלי הראשון של המותג "קפה נמס עלית". חבריה להרכב הם הזמרים האולטראס, נאור אורמיה ואליעד נחום (שהחליף בהרכב את איזי). במסגרת ההרכב, השתתפה בשירים "בום ולרקוד", "שיר אהבה בשבילך", "נמס ממך", "רציתי להגיד לך תודה", "בלי תוויות" ובביצוע מחודש לשיר "מתוק כשמרלי". בספטמבר 2014, השתתפה בשיר "Revelation" של ההרכב Jetfire.
באוקטובר 2014 הייתה מועמדת בקטגוריית "פריצת השנה" בטקס נבחרי הילדים מטעם ערוץ הילדים.
באפריל 2016, החלה לגלם בסדרת הנוער "נעלמים" את יובל הופמן, בה שרה גם את שיר הנושא "נצלול". ביולי של אותה שנה, ביצעה את השיר שכתבה "Booty Base" במסגרת שיתוף פעולה עם להקת "Bemet". עוד באותה השנה הייתה מועמדת בקטגוריית "שחקנית השנה" ו"זמרת השנה" בטקס נבחרי הילדים מטעם ערוץ הילדים.
בשנת 2016 התגייסה לצבא ושובצה לשרת בפיקוד העורף. במהלך שירותה, הורשעה בשימוש במריחואנה ונשפטה לתקופת מאסר של 16 ימים בכלא צבאי.
בשנת 2019 גילמה את מגי בעונה השנייה של "כבודו" ב-Yes הטלוויזיה בלוויין.
ביוני 2016, הוציאה לאור את הסינגל "Dominoes". באוגוסט 2016 הוציאה לאור את הסינגל "Rolling".
בשנת 2021 התמודדה בשנית בתוכנית המציאות אקס פקטור בעונה הרביעית במטרה לייצג את ישראל באירוויזיון 2022 עם השיר "marionette" והגיעה למקום השלישי. ביבי ביצעה את השיר באוקטבה מעבר ליכולת שלה ועל כן סבלה משטף דם, בצקות ודימומים בגרון לאחר גמר התוכנית, בעטיים לא הייתה מסוגלת לדבר במשך תקופה.
החל משנת 2022 היא משתתפת בתפקיד נועה בר-און בגרסה הבימתית לסרטו של אבי נשר "הלהקה".
ביולי 2022 הוציאה ביבי את הסינגל המקורי הראשון שלה, "פרימיטיבי". בינואר 2023 הוציאה את הסינגל "פרפרים שחורים". במרץ הוציאה את הסינגל "עין תחת עין". ב-20 ביוני 2023 הוציאה את הסינגל "אף פעם לא לבד".
חיים אישיים
ביולי 2016, השתתפה בצעדת השרמוטות ובמסגרת נאומה חשפה כי עברה אונס על ידי גבר מוכר מתעשיית הבידור.
בפברואר 2022 יצאה מהארון והגדירה את עצמה כפאנסקסואלית.
סמל אולדרני
הסמל מופיע במרכזו של דגל אולדרני, עם שינויים קלים. בדגל האריה נמצא בתוך עיגול, הגוון שונה, והוא ממוקם במרכזו של צלב ג'ורג' הקדוש.
זלאטוגרד
היסטוריה
במסמכים מהמאה ה-18 מתועד על אדמות זלאטוגרד המודרנית כפר בשם בֶּלוֹבִידוֹבוֹ. התיעוד היה בהקשר בנייתה של כנסייה ביישוב. ב-1834, בעיצומו של עידן התחייה הלאומית הבולגרית הושלמה בניית הכנסייה וב-1852 הוקם בית ספר ללימודי דת. לאחר המלחמה העות'מאנית-רוסית (1877–1878) נכלל היישוב בשטח המחוז העות'מאני האוטונומי רומליה המזרחית. לאחר מלחמת בולגריה–סרביה (1885) הועבר השטח לחזקת האימפריה העות'מאנית ובתקופה זו מתועדת אוכלוסייה שרובה מוסלמית סונית. ב-1912, במהלך מלחמת הבלקן הראשונה נכבש השטח בידי צבא ממלכת בולגריה ומאז נותר בחזקת הבולגרים. ב-1934 נקרא היישוב דָרֵדֶרֶה. לאחר מלחמת העולם השנייה זכה היישוב למעמד של עיירה.
גאוגרפיה ואקלים
זלאטוגרד ממוקמת בשיפולי רכס הרודופי בגובה ממוצע שנע בין 420 ל-550 מטרים. באזור שורר אקלים ממוזג. הטמפרטורה השנתית הממוצעת היא 10.8oc וערכי הקיצון נעים ממינוס 0.8oc בינואר ועד 20.6oc ביולי. כמות המשקעים השנתית עומדת על 1,000 מילימטרים בממוצע לשנה.
וידאוגרפיה של דנה אינטרנשיונל
הזמרת-יוצרת הישראלית דנה אינטרנשיונל הופיעה בעשרים-וארבעה וידאו קליפים. בתחילת הקריירה המוזיקלית שלה, מיעטה לפרסם קליפים נלווים לסינגלים שהוציאה. את הקליפ הראשון שלה, "ישנן בנות", הוציאה בשנת 1994 כחלק מאלבום האולפן השני שלה, אומפטמפה. בשנת 1996 תכננה לצלם קליפ עתיר תקציב על רקע הפירמידות במצרים לסינגל המוביל ממגנונה. עם זאת, הואשמה הזמרת שהגיעה למצרים מטעם המוסד, על-מנת לרגל אחר המדינה ובעקבות כך הוטל עליה צו איסור כניסה למדינה וצילומי הקליפ הוקפאו ונגנזו. בהמשך, הוחלט לצלם קליפ בשחור-לבן ל"מנפנפת".
בהמשך לכך, הקדישה אינטרנשיונל והצוות שלה את מרבית הזמן ליצירת הקליפ של "דיווה", שזכה באירוויזיון 1998. על בימויו היה אחראי גיא שגיא, בשנית. הוא צולם במהלך פברואר 1998 ובו מוצגים סמלילים של חברות תקליטים מוכרות, אך בעיוות על מנת שלא לציין אותן במפורש – "bisc" במקום "disc", או "somy" במקום "sony". לקראת סוף שנות ה-90 של המאה ה-20 הוציאה שני קליפים אחרונים לסינגלים "Woman in Love" ו-"Free". בתחילת העשור הראשון של המאה ה-21 יצא קליפ ל"ניצחתי" שהורכב מקטעי וידאו שונים. בשנה העוקבת, יצא הקליפ של "תחלום", המורכב מקטעי וידאו שצולמו במועדון הדום בתל אביב-יפו. בשנת 2004 יצא קליפ עתיר תקציב לשיר "Lola" שנועד להוביל את קמפיין הצבע לשיער "Londa". עלות הפקתו הייתה 150,000 דולרים, והפכה אותו לקליפ היקר ביותר שנעשה בארץ עד אז. בשנת 2007 צולם קליפ ל-"Love Boy" שזכה להצלחה ארצית וביקורות חיוביות. בהמשך, יצא הקליפ של "את מוכנה". הקליפ השלישי מהכל זה לטובה היא של הדואט "סרט הודי" עם הזמר עידן יניב. לאחר שנת הפסקה מצילומי קליפים, השתתפה בקליפ של "I Need Your Love" מאת NuAngels. בדצמבר 2009 יצא הקליפ של "עליי", שהוקלט עם הראפר סאבלימינל. הקונספט שלו הוא תלבושות של ערפדים, ותסריט בו מסופר על אישה (אינטרנשיונל), אשר מפתה גבר (סאבלימינל), ולבסוף רוצחת אותו, תוך אכילתו.
הקליפ הראשון שהוציאה אינטרנשיונל בעשור השני של המאה ה-21 היה של "Ding Dong", אשר ייצג את ישראל באירוויזיון 2011. במסיבת העיתונאים שאירעה בסט הצילומים סיפרה שזהו אחד הקליפים היקרים ביותר שנעשו בארץ, והוסיפה:. בשנתיים שלאחר מכן, צולם קליפ עתיר תקציב נוסף עבור שיר הגאווה של שנת 2013, "Loca". הוא צולם בתחנת הכוח אשכול בשחור-לבן. באותה השנה, יצא הקליפ של "עיר שלמה", שהורכב מקטעי ההופעה של אינטרנשיונל במסיבה של ליין ה-FFF. בדצמבר 2013 יצא קליפ ל"בנות" עבור קמפיין הסדרה הישראלית "ישנן בנות". בשנת 2014 צולם בבית הכנסת הגדול בתל אביב קליפ ל"ילדים זה שמחה" לכבוד מצעד הגאווה שנערך באותה השנה. בהמשך לכך, צולם קליפ לגרסת "סעידה סולטנה 2015". שלוש שנים לאחר מכן, צולם קליפ מיוחד לגרסתה של אינטרנשיונל ל"מי האיש", בליווי סימפונט רעננה. הקליפ האחרון שהוציאה בעשור השני של המאה ה-21 היה ל"פרופורציה"; הוא הורכב מקטעי וידאו שנלקחו מסדרת הטלוויזיה הישראלית "זאת וזאתי", בה השתתפה אינטרנשיונל.
בשנות ה-20 של המאה ה-21 יצא קליפ ל"אחלה גבר" שהוקלט עם הצמד סטטיק ובן-אל תבורי, בשידור חי ממצעד הגאווה שאירע באותה השנה. בהמשך לכך, יצא קליפ ל"לה קוקרצ'ה" שהורכב מקטעי וידאו שנלקחו מ"דנה קמה".
עונת 2020/2021 בליגת האלופות לנשים
עונת 2021/2022 בליגת האלופות לנשים של אופ"א היא העונה ה-21 של אליפות אירופה למועדוני נשים הנערכת על ידי אופ"א, והעונה ה-13 מאז מיתוגה מחדש כליגת האלופות לנשים.
הגמר נערך באצדיון גמלה אולבי, גטבורג, שוודיה. הזוכה העפילה אוטומטית לעונה הבאה, שתהיה הראשונה לכלול שלב בתים.
ליון הייתה האלופה המכהנת, לאחר שזכתה ברציפות בכל חמש העונות הקודמות (2016–2020), אך הודחה על ידי פריז סן-ז'רמן בשלב רבע הגמר. ברצלונה ניצחה את צ'לסי בגמר, וזכתה בתואר הראשון בתולדותיה, ובכך הפך המועדון לראשון שזוכה בליגת האלופות לנשים ולגברים כאחד.
בשל מגפת הקורונה התירה כל מדינה מספר שונה של צופים.
קליי מרזו
קליי מרזו (אנגלית: Clay Marzo; ) נחשב לאחד מגולשי הגלים הכישרוניים והמקוריים בעולם, ומשמש מודל להשראה ולחיקוי למתמקצעים בתחום. לוקה בתסמונת אספרגר.
ילדות וקריירה מוקדמת
בגיל 10 הוא זכה באליפות הוואי בשחייה חופשית ל-200 מטר. הוא בחר להקדיש את עצמו לגלישה, בין השאר משום שהאמין כי הגלישה יכולה לעזור לו להיות שחיין טוב יותר.
מוריו לספורט ומשפחתו צפו לו עתיד מזהיר כשחיין ואף כמתחרה אולימפי. נקודת מבט זו השתנתה כאשר קליי התחרה בתחרות הגלישה הארצית ורבת המשתתפים של NSSA בשנת 2003. קליי סיים במקום השלישי במדינה. חוויית ההשתתפות בתחרות הולידה בקרבו את ההבנה כי דווקא השחייה יכולה לעזור לו להיות גולש יותר טוב, ולא להפך. הוא החל להשקיע בגלישה יותר זמן ויותר מחשבה.
התפתחות הקריירה ופרסום בינלאומי
לאחר שצבר מוניטין וגלש לצד גולשים מפורסמים ומצליחים כמו קלי סלייטר, מרזו החל להשתתף בסרטי גלישה ובהפקות גדולות הקשורות בתחום. בעקבות כך, שמו התפרסם ברמה הגלובלית. מותגי גלישה רבים מיהרו לשלב את קליי בקמפיינים של מוצריהם. בין החברות שמיתגו את מוצרי הגלישה שלהן דרכו ניתן למצוא את Quicksilver, DC, Creatures ועוד.